રાષ્ટ્રીય ઍવોર્ડ જાહેર થયા છે તે મને નહોતી ખબર. હું ફ્લાઈટમાં હતી અને મારા મોબાઈલ પર અભિનંદનના મેસેજીસ આવવા લાગ્યા. મેં કોલકાત્તામાં મારા લેખક-દિગ્દર્શક મિત્રને ફોન કરીને પૂછ્યું કે આ શું થઈ રહ્યું છે? ક્યાંક એવું તો નથી ને કે મારાં લગ્નની વાતો ચાલી રહી હોય અને મને ખબર જ ન હોય, કારણ કે મને સપનેય ખ્યાલ નહોતો કે મારા ગીતને ઍવોર્ડ માટે પસંદ કરાયું છે. જોકે આ ગીતને ઍવોર્ડ મળવાની જાણ થતાં હું એરપોર્ટ પર જ બધાને ખબર પડે એ રીતે બૂમો પાડવા લાગી હતી કે મારા ગીતને રાષ્ટ્રીય ઍવોર્ડ મળ્યો છે.